Δημήτρης Τουφεξής

Ο Δημήτρης Τουφεξής (γενν. 1953, Αίγυπτος) είναι Έλληνας πιανίστας, διευθυντής ορχήστρας, καθηγητής πιάνου και συνθέτης.

Βιογραφία 
Γεννήθηκε στην Αίγυπτο το 1953. Σε ηλικία 3 ετών μυήθηκε στον κόσμο της μουσικής από τον πατέρα του, ο οποίος ήταν και ο ίδιος πιανίστας. Το 1962 εγκαταστάθηκε με την οικογένειά του στην Ελλάδα, όπου και απέσπασε την πρώτη του υποτροφία στο Εθνικό Ωδείο Αθηνών.

Ένα χρόνο αργότερα (1963), σε ηλικία 10 ετών, κέρδισε διπλή υποτροφία από την Σχολή Τζούλιαρντ στη Νέα Υόρκη, και εκεί ολοκλήρωσε όλες τις μουσικές σπουδές του λαμβάνοντας Bachelor και Master.

Πέραν του ερμηνευτικού του έργου, συνθέτει από 6 ετών.

Εμφανίσεις 

Έχει δώσει εκατοντάδες ρεσιτάλ στις μεγαλύτερες αίθουσες της Αμερικής, της Ευρώπης και της Ασίας.
 
Ως σολίστ, έχει εμφανιστεί με τις πιο σημαντικές συμφωνικές ορχήστρες του κόσμου: Φιλαρμονική Ορχήστρα της Νέας Υόρκη, Συμφωνική Ορχήστρα της Βοστώνης, Συμφωνική Ορχήστρα του Πίτσμπουργκ, Χονολούλου, Σιάτλ, Σαν Φρανσίσκο, Φλόριντα, Πενσυλβάνια, Λονδίνου, Γιουγκοσλαβίας, Βιέννης, Βουκουρεστίου, Ρωσίας, Ταϊβάν, Ταϋλάνδης, Μεξικού, Κολομβίας, Βραζιλίας, Κύπρου, Αυστραλίας, Ελβετίας, Φιλαρμονική Ορχήστρα της Δρέσδης, Κρατική Ορχήστρα Αθηνών, Κρατική Ορχήστρα Θεσσαλονίκης κ.α.

Έχει εμφανιστεί σε 50 Πολιτείες των ΗΠΑ, όπου πραγματοποιεί περιοδείες σε ετήσια βάση και έχει παίξει 10 φορές στο Λευκό Οίκο παρουσία του Προέδρου των Η.Π.Α., πάνω από 40 φορές στο Lincoln Center for the Performing Arts (όπου έκανε το πρώτο του ρεσιτάλ στη Νέα Υόρκη, στο Alice Tully Hall, τον Απρίλιο του 1982) και αρκετές στον Ο.Η.Ε. Έπαιξε επίσης στο John F. Kennedy Center for the Performing Arts της Ουάσιγκτον το 1987 και στο Carnegie Hall της Νέας Υόρκης (την Κυριακή 5 Απριλίου 1987, σε μια συναυλία που διοργανώθηκε για το όφελος για το Professional Children's School and New York Hospital) με έργα από Σκαρλάττι, Μπετόβεν, Σοπέν, Λιστ, Γκέρσουιν και Τουφεξή).

Το 2000 εμφανίστηκε με μεγάλη επιτυχία στο Wigmore Hall του Λονδίνου και αργότερα πραγματοποίησε περιοδεία στη Γερμανία με τη Φιλαρμονική της Δρέσδης.

Έχει παίξει στα φεστιβάλ Caramoor (Νέα Υόρκη), Bar Harbor (Μέιν), Three Riνers (Πίτσμπουργκ), Hayes Piano Series-Washington Performing Arts (Ουάσινγκτον) και Gina Bachauer (Χαλκιδική).

Έχει επανειλημμένα εμφανιστεί ως σολίστ και με ορχήστρες στο Μέγαρο Μουσικής Αθηνών.

Ο ίδιος έχει διευθύνει με επιτυχία τη Φιλαρμονική του Βουκουρεστίου, το Bradenburg Ensemble, τις Κρατικές Ορχήστρες Αθηνών και Θεσσαλονίκης, την Ορχήστρα Δωματίου του Λονδίνου, την Ορχήστρα Δωματίου L.V.C.o., την Ορχήστρα Δωματίου και τη Χορωδία του Αμερικανικού Κολλεγίου Ελλάδας (Deree), τις οποίες ίδρυσε και τη Feminarte.

Τέλος, έχει πραγματοποιήσει περισσότερες από 360 τηλεοπτικές εμφανίσεις.

Βραβεία 
 Α' βραβείο (First‐place winner) στο ραδιοφωνικό σταθμό WQXR's (New York's Classical Music Radio Station) sixth annual Young Artists Competition for pianists.
 Katherine Tuck Award
 Βραβείο των New York Times
 B' βραβείο στο Διεθνή Διαγωνισμό Πιάνου Three Rivers (Three Rivers Piano Competition) που επιχορηγείται από την Κρατική Ραδιοφωνία και της Συμφωνική του Πίτσμπουργκ
 Βραβείο Wurlitzer για 4 συνεχόμενες φορές
 Έχει τιμηθεί από την Κυπριακή Κυβέρνηση με το Μετάλλιο του Ζήνωνα για την προσφορά του στον Πολιτισμό.

Συνεργασίες 
Συνεργάστηκε με τους κορυφαίους μαέστρους όπως Λέοναρντ Μπερνστάιν, Αντρέ Πρεβέν, Ζούμπιν Μέτα, Lorin Maazel, Julius Rudel, Myung-whun Chung, Johannos, Katims, Fiddler ,Schneider, Sunshine, Spieth, Byron Fidetzis, Λουκάς Καρυτινός και Μύρων Μιχαηλίδης.

Διδασκαλία 

 Δίδαξε για πολλά έτη στο Lehigh University και το Moraνian College (Πενσυλβάνια)

 2 έτη στο Julliard School of Music

 Είναι μόνιμος καλλιτέχνης - καθηγητής στο Αμερικανικό Κολλέγιο Ελλάδας (DEREE) για 20 έτη

 Καλείται συχνά να διδάξει σε σεμινάρια πιάνου στην Ελλάδα και το εξωτερικό

 Έχει επανειλημμένα διατελέσει μέλος επιτροπών Διεθνών Διαγωνισμών Πιάνου

Πολλοί μαθητές του έχουν διαπρέψει στο χώρο της μουσικής ως μαέστροι και πιανίστες, όπως ο Μύρων Μιχαηλίδης, ο Αλέξανδρος Καπέλης, και άλλοι.

Δισκογραφία 

 Μια σειρά ηχογραφήσεων για το BBC στο Λονδίνο

 5 ηχογραφήσεις με τη "Musical Heritage Society" στις Η.Π.Α.

 3 ηχογραφήσεις με τη Phillips

 1 δίσκος με το "FILIP NAKAS music house" στην Ελλάδα: "Romantic Piano Masterpieces Vol.I" με έργα Μέντελσον, Σοπέν και Λιστ. Αυτό το CD ήρθε πρώτο σε πωλήσεις το 1992 και εξαντλήθηκε.

Παραπομπές 

Έλληνες διευθυντές ορχήστρας
Έλληνες πιανίστες